
Japanski jezik 


Japanski jezik (ISO 639-3: jpn (http://www.sil.org/iso639-3/ci 
ocumentation.asp?id=jpn); B^Bn, nihongo) je službeni jezik 
u Japanu, a osim toga se govori i u dijelovima Kine i Koreje 
koji su dugo bili pod japanskom vlašću, te područjima gdje 
živi puno japanskih emigranata (SAD, Brazil). 121.050.000 
govornika u Japanu (1985) 

Postoji nekoliko teorija o nastanku japanskog jezika, ali 
znanstvenici se još uvijek razilaze u mišljenjima. 
Najvjerojatnija teorija povezuje japanski s izumrlim jezicima 
koji su se u prošlosti upotrebljavali na području korejskog 
poluotoka i Mandžurije. 

Zbog razvoja u dugogodišnjoj izolaciji, teško je pronaći bilo 
kakve veze između japanskog i drugih jezika, a na temelju 
nekih obilježja povezuje ga se s turskim jezikom. Japanski 
jezik zajedno s rjukjuanskim jezicima, spada u japansku 
jezičnu porodicu. 

9 

Razredba: 

japanski jezici 


japanski 


Jezični kod 

ISO 639-1: 

ja 

ISO 639-2: 

jpn 

ISO 639-3: 

JPN 


Vidi također: Jezik | Jezične porodice i 
jezici | Popis jezika po kodnim nazivima 
(Dodatak: Popis jezika 


Vanjske poveznice 


Pismo 

Pismo su Japanci preuzeli od Kineza u 5. stoljeću. Za 
ideografske kineske znakove zvane kanđi (jH?) razvili 
su vlastiti sustav čitanja i iz njih razvili dva fonemska 
pisma, hiraganu (Č> 6 hiragana ) i katakanu (ti / Ž 

ti t~, katakana). Svako od tri pisama ima svoje mjesto i 
način uporabe. Dok se pojedini kanđiji ili skupine 
kanđija upotrebljavaju za zapisivanje imenica i korijena 
gla gola , hiragana se rabi u kombinaciji s kanđijima za 
zapis gramatičkih nastavaka (glagolska vremena, 

komparacije pridjeva, i si.), gramatičkih riječi (veznici, čestice, itd.) i japanskih riječi za koje kanđiji ne 
postoje ili ih se u praksi namjerno izbjegava (npr. kod pokaznih zamjenica, ustaljenih pozdrava, nekih često 
glagola koji se često upotrebljavaju, ...). Katakanom se pišu strane riječi i onomatopejski izrazi, a ponekad 



Japanski samoglasnici 


U1=U4 

or 

iu=ii 





se upotrebljava i za naglašavanje pojedinih riječi (slično kao podebljana ili ukošena slova u latinici). Osim ta 
tri pisma, povremeno se rabi i latinica (□ — "7^, romađi ), uglavnom za kratice i ponekad za naglašavanje 
riječi. U japanskom sustavu pisanja moguća su dva smjera pisanja: 

■ okomito (tradicionalan način) - stupci s desna na lijevo, znakovi u stupcu odozgo prema dolje 

■ vodoravno - redovi odozgo prema dolje, znakovi u redu s lijeva na desno 


Fonologija i izgovor 

Japanski jezik ima pet samoglasnika. 

Prilično su bliski hrvatskima, s iznimkom nezaobljenog [lll] umjesto zaobljenog /u/. Taj glas se izgovara 
slično njemačkom [u]. 

Suglasnici koji ne postoje u hrvatskom fonološkom sustavu su [6], bezvučni alveopalatalni frikativ koji se 
izgovara kao meko /š/, [(j)], bezvučni dvousneni frikativ koji zvuči kao glas između /f/ i /h/, [1], odnosno [ r] 
najbliži su našem /r/, ali prvi je sličan kombinaciji glasova /r/ i /i/ (/i/ ne postoji kao zaseban fonem u 
japanskom jeziku), dok je drugi najbliži kombinaciji /r/ i Idi. Oba su klasificirana kao alveolarni dotačnici 
(tap ili flap na engleskom), a [1] je lateralan, poput glasa III. Hrvatski glas lxl, za razliku od toga, u 
standardnom jeziku spada u drhtajne glasove (trill). Glas /n/ se izgovara kao /m/ ispred dvousnenih 
suglasnika /b/, /p/ i /m/, a ispred Ikl, /g/ i /n/ se izgovara [rj] te postaje velarni nazal. 

Glasovi lyl i /w/ izgovaraju se slično engleskim varijantama, kao u riječima you odnosno we. U modernom 
japanskom iza njih ne mogu slijediti samoglasnici /i/ i lel. Ostali glasovi bliski su hrvatskom fonološkom 
sustavu. 

Važno je napomenuti kako se, i u govoru i pismu, japanski fonološki sustav temelji na slogovnom izgovoru, 
pa se glasovi izgovaraju i ponekad modificiraju ovisno o suglasniku koji slijedi samoglasnik. Tako red 
slogova koji počinju s Itl ima iznimku kad nakon njega slijedi glas /i/, pa postaje /chi/ (pisano romađijem), te 
je isti slučaj sa lsi gdje dobivamo /shi/. Druga iznimka je samoglasnik /u/ koji modificira t-red gdje taj slog 
glasi /tsu/ izgovara se [cuj. Ta pojava naziva se alofonijom. 

Gramatika 

Osnovna značajka japanske gramatike je "subjekt - objekt - predikat" (SOP) struktura rečenica, za razliku 
od većine indoeuropskih jezika koji imaju strukturu "subjekt - predikat - objekt" (SPO). Osim toga postoje 
samo dva osnovna glagolska vremena, prošlost i sadašnjost (koja se ponekad naziva i "ne-prošlost", zbog 
činjenice da se upotrebljava i za izražavanje budućnosti). Imenice nemaju spola niti broja. Pravila za 
konjugaciju glagola i pridjeva relativno su jednostavna i skoro uopće nemaju iznimki, a deklinacije imenica 
ne postoje. 

Japanski spada u aglutinativne jezike, što znači da gramatički nastavci slijede jedan iza drugog nakon 
osnove, gdje svaki od njih izražava pojedinačno značenje. Na primjer, poseban nastavak za željni oblik, 
negaciju i prošlost "sljepljuju" se na osnovni glagolski oblik, kao u !)§ 0 tz < & tt o tz ( nisam/nije se 
želio/la vratiti ). 

Nepostojanje roda i broja uzrokuje višeznačnost iskaza ako ga gledamo izvan konteksta. Ipak, padež ili 
točnije uloga riječi obilježava se gramatičkim česticama. Razlikujemo wa koji označava temu, kao na 
primjer u t)tz L (VVatashi wa gakusei desu, Ja sam učenik, doslovno U vezi mene, učenik 

jest), gdje označava da je ja tema rečenice. To znači da u idućoj rečenici možemo reći 'V b If'lšb 0 £ T 



(Petto ga imasu, Imam kućnog ljubimca, doslovno Ljubimac postoji ) i bit će jasno da može biti riječ samo o 
govorniku jer se tema nije promijenila. Za razliku od wa, ga okvirno odgovara padežu nominativa te često 
označava subjekt rečenice, ali ne mora i temu razgovora, osobito ako mu je wa prethodio u tekstu ili govoru. 

Još neke učestale gramatičke čestice su: wo (izgovara se /o/, riječ koja joj prethodi najčešće je objekt 
rečenice, odnosno ova čestica najbliža je funkciji akuzativa), ni (blizak dativu i lokativu), no (izražava 
posvojnost, blizak genitivu) te he (izgovara se /e/, naznačuje smjer kretanja ili slanja). Sve ove čestice 
označavaju riječ koja im prethodi. 

Iako se ne mijenjaju kao u fleksijski bogatim jezicima, i imenice u japanskom podložne su promjenama. Tu 
je riječ o derivacijskoj promjeni, jer dodavanjem različitih afikasa (prefiksa i sufiksa) mijenjamo značenje 
riječi. Na primjer, čfc# (okane, novac) ili <fo ^ (ocha, čaj), sasvim su prihvatljivi bez početnog o-, ali 
dodavanje tog prefiksa ima socijalnu funkciju - izražava više poštovanja i prihvatljivije je da ih rabe osobe 
ženskog roda. S druge strane, sufiksi poput ~ tz ?5 ( tachi ) ili ~ K) (te/a) mogu se dodati određenim 
imenicama da specifično istaknu množinu, odnosno učine imenicu opisnim pridjevom (kao skupina pridjeva 
koja u hrvatskom jeziku završava na -an: moderan, renesansan itd..). 

U japanskom postoje dvije vrste pridjeva. Jedna od njih se upotrebljava slično imenicama (-na pridjevi), te 
im je bliska po gramatičkim pravilima. Oblik im je raznolik, a kad se upotrebljavaju prije imenice 
završavaju na -na. Druga je sličnija glagolima (-i pridjevi) te podložna svim gramatičkim nastavcima koji 
mogu uslijediti nakog glagoskih osnova. Svi završavaju na -i u neobilježenom obliku. 

Japanski glagoli se po japanskoj klasifikaciji dijele u pet skupina, to većina gramatika pisanih za učenike 
kojima japanski nije materinski jezik upotrebljava osnovnu podjelu na dvije skupine. To su -u glagoli i -ru 
glagoli. Razlikuju se po promjenama koje se događaju na glagolskoj osnovi kod tvorbe nekih glagolskih 
oblika i po nastavcima koji im se dodaju u nekim oblicima. 

Iako su osnovna pravila japanskog prilično jasna, problemi u učenju tog jezika nastaju zbog različitih načina 
ophođenja ovisno o položaju govornika i njegovih sugovornika na socijalnoj ljestvici. Ovisno o tome 
razgovarate li s nadređenima, nepoznatim osobama, prijateljima ili članovima vlastite obitelji, 
upotrebljavaju se različite riječi i različiti glagolski oblici. Osnovna podjela razina "pristojnosti" jezika je na 
obični oblik (fi^đtžc, kudaketa), jednostavni pristojni oblik (T^PBp, teineigo) i napredni pristojni oblik (Čj£ 
II, keigo). 

Hrvatska jezična praksa 

U hrvatskoj je jezičnoj praksi fonetiziranje japanskih imena 

Izvori 


1. Ethnologue (16th) (http://www.ethnologue.com/show_language. asp?code=jpn) 

■ Ethnologue (14th) (http://www.ethnologue.com/14/show_language. asp?code=JPN) 

■ Ethnologue (15th) (http://www.ethnologue.com/15/show_language. asp?code=jpn) 

■ Japanski jezik - abeceda (PDF) (http://brng.jp/50renshuu.pdf) 


Dobavljeno iz "https://hr.wikipedia.org/w/index.php?title=JapanskiJezik&oldid=5312104' 

